ಕಾಂಗ್ರೆಸ್ ಮುಖಂಡನ ಕಾರ್ ಲೋಗೋ ಕದ್ದ ಕಳ್ಳರು

ಮೈಸೂರು: ಕಳ್ಳರು ಕಾರನ್ನು ಕದಿಯುವುದನ್ನು ನೋಡಿರುತ್ತೇವೆ. ಆದರೆ ಮೈಸೂರಿನಲ್ಲಿ ಕಳ್ಳರು ಐಷಾರಾಮಿ ಕಾರುಗಳ ಲೋಗೋವನ್ನು ಕದಿಯಲು ಶುರುಮಾಡಿದ್ದಾರೆ.

ಮಾಜಿ ಸಿ.ಎಂ ಸಿದ್ದರಾಮಯ್ಯನವರ ಆಪ್ತ ಹಾಗು ಸ್ಥಳೀಯ ಕಾಂಗ್ರೆಸ್ ಮುಖಂಡ, ಸಿ.ಎನ್ ಮಂಜೇಗೌಡ ಎಂಬುವರಿಗೆ ಸೇರಿದ ಬಿ.ಎಂ.ಡಬ್ಲ್ಯು ಕಾರಿನ ಲೋಗೋ ವನ್ನು ಬೆಳಗ್ಗಿನ ಜಾವ ಬಂದ ಕಳ್ಳರು ಕದ್ದುಕೊಂಡು ಹೋಗಿದ್ದಾರೆ. ಈ ದೃಶ್ಯ ಸಿಸಿಟಿಯಲ್ಲಿ ಸೆರೆಯಾಗಿದೆ.

ಐಷಾರಾಮಿ ಕಾರುಗಳ ಲೋಗೋಗಳನ್ನು ಮಾತ್ರ ಕದಿಯುವ ಕಳ್ಳರು, ಇಂದು ಬೆಳಗ್ಗಿನ ಜಾವ ಮಂಜೇಗೌಡರು ತಮ್ಮ ನಿವಾಸದ ಮುಂದೆ ನಿಲ್ಲಿಸಿದ್ದ ಬಿಳಿ ಬಣ್ಣದ ಬಿ.ಎಂ.ಡಬ್ಲ್ಯು ಕಾರಿನ ಲೋಗೋವನ್ನು ಕಿತ್ತುಕೊಂಡು ಹೋಗಿದ್ದಾರೆ. ಮುಖಕ್ಕೆ ಬಟ್ಟೆ ಕಟ್ಟಿಕೊಂಡು ಬಂದ ಇಬ್ಬರು ಈ ಕೃತ್ಯ ಮಾಡಿದ್ದು, ಈ ದೃಶ್ಯ ಸಿಸಿಟಿವಿಯಲ್ಲಿ ಸೆರೆಯಾಗಿದೆ. ಕುವೆಂಪುನಗರ ಪೋಲಿಸ್ ಠಾಣೆ ವ್ಯಾಪ್ತಿಯಲ್ಲಿ ಘಟನೆ ನಡೆದಿದೆ.